cyanic-selkie/wikianc huggingface dataset:
அரசின்மை
மார்க்சிய எதிர்ப்பு
பல்வேறு இடதுசாரிகளும் அரசின்மைக் கோட்பாட்டாளர்களும் இணைந்து 1864 இல் முதலாம் தொழிலாளர் ஒன்றியத்தை அமைத்தனர். இது முதலாம் அகிலம் என்று அழைக்கப்படுகிறது. மார்க்சு, எங்கல்சு ஆகியோருக்கும் பக்கூனின் உள்ளிட்டோருக்கும் இடையிலான கோட்பாட்டு முரண்கள் முற்றி சில ஆண்டுகளிலேயே இடையே வேறுபாடு வளர்ந்தது. அரசைத் தகர்த்து நேரடியாக தொழிலாளர் உழவர்கள் உள்ளிட்ட வெகுமக்களின் ஆட்சியை நிறுவ அரசின்மையாளர்கள் விரும்பினர். அரசு என்பதை இல்லாதொழிப்பதே சமவுடமையைச் சாத்தியமாக்கும் என்று அவர்கள் கருதினர். ஆனால், மார்க்சியர்கள் தொழிலாளர்கள் புதிய உலகத்தின் ஆளும் வகுப்பாக இருப்பர் என்று கருதினர். ஆளும் வகுப்பாக பாட்டாளிகள் மாறி அரசைக் கைப்பற்றி சமவுடமையை உருவாக்கவேண்டும் என்று அவர்கள் விளக்கினர். அதாவது, அரசதிகாரத்தை தொழிலாளர்கள் கைப்பற்ற வேண்டும் என்று கருதினர். அரசின்மைக் கொள்கையாளர்கள் அரசு இருக்கும் வரை சமவுடமை மலராது என்பதில் உறுதியாய் நின்றனர். மேலும் அதிகாரம் புரட்சிவாதிகளையும், எல்லோரயும் மாசுபடுத்தும் என்றும், யார் அரசுக்கு வந்தாலும் அவர் சர்வதிகாரத்தை நோக்கி நகர்வார் என்றும் கூறினர். மேலும் இவ்விரு தரப்பினர்க்கும் இருந்த வேறொரு முதன்மை வேறுபாடு நடுவமை (CENTRALISM) குறித்த நிலைப்பாடு. மார்க்சியர்கள் நடுவமையை பொருளியல், அரசியல், அமைப்பியல் என அனைத்துத் தளங்களிலும் முறபோக்கானதாகவும் இன்றியமையாததாகவும் கருதினர். உற்பத்தி மேலும் மேலும் நடுவமையாதலை சமவுடமைக்கும் தேவையான ஒன்றாகக் கருதினர். மேலும் மேல்கீழ் வரிசைகொண்ட படிநிலை (hierarchy) அமைப்பு முறையையும அவர்கள் ஏற்றுகொண்டனர். அரசின்மையாளர்கள் நடுவமை, மேல்கீழ் படிநிலை அமைப்பு முறை போன்றவற்றை எந்த தளத்திலும் ஏற்கவில்லை. மாறாக, அவர்கள் பரவலாக்கத்தை (decentralization) அனைத்துத் தளத்திலும் வேண்டி நின்றனர். மேல்கீழ் படிநிலையாக்கத்துக்கு பதில் கிடைமட்டமாக சமூகம் திருத்தியமைப்படவேண்டும் என்பதை வலியுறுத்தினர். இவ்வாறான பல்வேறு இன்றியமையாத வேறுபாடுகள் இவ்விரு தரப்பினர்க்கும் இடையே நிலவின. மார்க்சு மற்றும் எங்கல்சு ஆகியோர் சாதுரியமான தங்களின் செயல்பாடுகளால் அரசின்மையாளர்களை முதலாம் அகிலத்தில் தோல்வியுறச் செய்து மிகைல் பக்கூனின் உள்ளிட்டோரை. 1872 இல் விலக்கிவிட்டனர்.
சிந்தனைப் பிரிவுகள்
அரசின்மை கோபாடு பல கருத்து நிலைப்பாடுகளைக் கொண்டது. எந்த சட்டத்தையும், கொள்கையையும் பேணாமால் எல்லா அதிகாரத்தையும் எந்த வழியாலும் அழி என்ற நிலைப்பாடு Nechayev போன்றோரின் அரசின்மை. லியோ ரொல்சுரோய், Fernand Pelloutier போன்றோர் வன்முறை அற்ற வழிமுறைகளைக் கொண்டு ஒடுக்குமுறைகளை எதிர்க்க முயன்றனர். மக்சு இசுரேனர் போன்றோரின் அரசின்மை தனிமனிதரை முதன்மைப்படுத்தியது.
மாற்றுத் தீர்வுகள்
அரசு, சமயம், மற்றும் மற்றையை அதிகார மையங்ள், பொருளாதார சட்ட முறைமைகள் மனிதர்களின் சுதந்திரத்தை ஒடுக்கும், சுரண்டும் கருவிகளாக அரசின்மை அணுகியது. அவற்றை எதிர்ப்பதுற்கு, அவை இன்றி வாழ்வதற்கு தீர்வுகளைத் தர அரசின்மை முயற்சி செய்கிறது.
சிறிய குமுகங்கள்
ஒடுக்குமுறைகளை எதிர்க்க மார்க்சிய சிந்தனை அரசை தொழிலாளர்கள் கைப்பற்ற வேண்டும் என்று கூறியது. அரசை யார் வைத்திருந்தாலும், அது ஒடுக்குமுறைக் கருவியாக மாறும் என்று கருதிய அரசின்மையாளர்கள் அதற்கு மாற்றாக சிறிய குமுகங்களைப் பரிந்துரைத்தார்கள். சிறிய குமுகங்களில் அதிகார அடுக்கமைவு இல்லாமல் செய்யலாம் எனப்பட்டது.
ஒடுக்கப்பட்டோரின் அரசின்மை சிந்தனைகள்
சமூக அதிகார அடுக்கமைவால் மிகவும் பாதிக்கப்பட்ட தலித் சிந்தனையாளர்கள் பலர் அரசின்மை கருத்துக்களை கொண்டுள்ளனர் . இவர்களின் "எதிர்க்கிறோம் ஆதலால் இருக்கிறோம்", "அடங்கமறு, அத்துமீறு" போன்ற பிடிவரிகள் இதற்கு எடுத்துக்காட்டு. ஈழத்தில் சிங்களப் பேரினவாத அரசாலும், இயக்கங்களாலும் பாதிக்கப்பட்ட சிலரும் அரசின்மை கொள்கையாளாராக உள்ளனர்.
வெளி இணைப்புகள்
பகுப்பு:அரசின்மை
சாம் பில்லிங்ஸ்
சாம் பில்லிங்ஸ் (Sam Billings, பிறப்பு: சூன் 15 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும், நான்கு இருபதுக்கு -20 போட்டியிலும் கலந்து கொண்டுள்ளார். 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வலதுகை மட்டையாளரான இவர் இங்கிலாந்து அணியின் குச்சக் காப்பாளராகவும் உள்ளார். இவர் இங்கிலாந்து தேசிய அணி தவிர சென்னை சூப்பர் கிங்சு, டெல்லி டேர்டெவில்ஸ், இங்கிலாந்து அ அணி, 19 வயதிற்கு உட்பட்டோருக்கான இங்கிலாந்து அணி, இச்லாமாபாத் யுனைட்டட் ,கெண்ட் மாகாணத் துடுப்பாட்ட அணி, லூக்பொருக் மரிலபோர்ன் மற்றும் சிட்னி சிக்சர்ஸ் அணி ஆகிய அணிகளுக்காகவும் விளையாடியுள்ளார். இவர் இங்கில்லந்துத் துடுப்பாட்ட அணிக்காக ஒருநாள் பன்னட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.
முதல்தரத் துடுப்பாட்டம்
2011 ஆம் ஆண்டில் நடைபெற்ற மரிலபோன் துடுப்பாட்ட சங்க துடுப்பாட்டத் தொடரில் இவர் லூபரோ மாநிலத் துடுப்பாட்ட அணி சார்பாக விளையாடினார். ஏப்ரல் 2, நார்தம்ப்டன்ஷயர் துடுப்பாட்ட அணிக்கு எதிரான முதல்தரத் துடுப்பட்டப்போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 62 பந்துகளில் 20 ஓட்டங்களை எடுத்து இவான்சு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 234 பந்துகளில் 131 ஓட்டங்களை எடுத்து வில்லி பந்துவீச்சில் ஆட்டமிழந்தார். இந்தப் போட்டி சமனில் முடிந்தது.
2019 ஆம் ஆண்டில் நடைபெற்ற ஸ்பெக்ஸ் சேவர்ஸ் மாகாண வாகையாளர் துடுப்பாட்டத் தொடரில் இவர் கெண்ட் மாகணத் துடுப்பாட்ட அணி சார்பாக விளையாடினார். செப்டமபர் 23 கேண்டர்பரியில் ஹேம்ஷயர் துடுப்பாட்ட அணிக்கு எதிரான முதல் தரத் துடுப்பட்டப் போட்டியில் விளையாடினார். இந்தப் போட்டியின் முதல் ஆட்டப் பகுதியில் ஐந்து பந்துகளில் ஒரு ஓட்டம் எடுத்து அபாட்  பந்துவீச்சில் ஆட்டமிழந்தார். இந்தப் போட்டி சமனில் முடிந்தது.
ஒருநாள் போட்டிகள்
2015 ஆம் ஆண்டில் நியூசிலாந்துத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது.சூன் 9, பிர்மிங்ஹாம் துடுப்பாட்ட அரங்கத்தில் நடைபெற்ற முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியில் ஆறு பந்துகளில் மூன்று ஓட்டங்களை எடுத்து சாண்ட்னர் பந்துவீச்சில் ஆட்டமிழந்தார்.இந்தப் போட்டியில் இங்கிலாந்துத் துடுப்பாட்ட அணி 210 ஓட்டங்களால் வெற்றி பெற்றது 2018 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூன் 16, கார்டிஃப் துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில்  18 பந்துகளில் 11 ஓட்டங்களை எடுத்து டை பந்துவீச்சில் ஆட்டமிழந்தார்.இந்தப் போட்டியில் இங்கிலாந்துத் துடுப்பாட்ட அணி 30 ஓட்டங்களால் வெற்றி பெற்றது.
வெளி இணைப்பு
சாம் பில்லிங்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1991 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
கெயில் (இந்தியா) நிறுவனம்
கெயில் (இந்தியா) நிறுவனம்  (GAIL (India) Limited, bse: 532155, nse: GAIL, lse: GAID) புது தில்லியைத் தலைமையகமாகக் கொண்டு இயற்கை எரிவளியை முறைப்படுத்தி பரவலாக வழங்கும் மிகப்பெரிய அரசுத்துறை நிறுவனமாகும். இதன் முதன்மையான ஆறு பிரிவுகளாவன: இயற்கை எரிவளியையும் நீர்மநிலை பெட்ரோலிய வளி (LPG)யையும் எடுத்துச் செல்லும் சேவைகள், இயற்கை எரிவளி வணிகம், பெட்ரோகெமிக்கல்ஸ், எல்பிஜியும் நீர்ம ஐதரோகார்பன்களும், கெயில்டெல் மற்றவை.
1984ஆம் ஆண்டில் ஆகத்து மாதம் இயற்கை எரிவளி கட்டுமான மேம்பாட்டிற்காக இந்திய அரசால் நிறுவப்பட்டது. துவக்கத்தில் இந்த நிறுவனம் காஸ் அதாரிட்டி ஆஃப் இந்தியா என அறியப்பட்டது. பின்னர் இதன் ஆங்கிலச் சொற்களின் முதல் எழுத்துகளைக் கொண்டு கெயில் (GAIL) என பெயர் மாற்றம் செய்யப்பட்டது.
இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.
இயக்கம்
கெயில் 11,000 கிமீ தொலைவிற்கு எரிவளியை எடுத்துச் செல்ல குழாய் தொடரை நிர்மாணித்துள்ளது. மேலும் 1,900 கிமீ தொலைவிற்கு நீர்மநிலை பெட்ரோலிய வாயுவை எடுத்துச் செல்லும் குழாய்த்தொடரையும் கட்டமைத்துள்ளது. உலகிலேயே மிக நீளமான எல்பிஜி குழாய்த்தொடராக ஜாம்நகர்- லோனி குழாய்த்தொடர் விளங்குகிறது. இந்தியாவின் எரிவளி எடுத்துச் செல்லல் மற்றும் சந்தைப்படுத்துதலில் 70% பங்கை வகிக்கிறது.
கெயில்டெல்
கெயில் இந்தியா நிறுவனத்தின் தொலைத்தொடர்புக்கான துணை நிறுவனமாக கெயில்டெல் நிறுவப்பட்டுள்ளது. முதன்மையாக கெயில் நிறுவனத்தின் உள்கட்ட தொலைத்தொடர்பு தேவைகளுக்காக உருவாக்கப்பட்ட இத்துணை நிறுவனம் தனது சேவைகளை வெளி நிறுவனங்களுக்கும் வழங்கி வருகிறது. இந்தியா முழுமையிலும் 13,000 கி.மீ தொலைவிற்கு ஒளியிழை கம்பி வடங்களை கட்டமைத்து இயக்கி பராமரித்து வருகிறது. இந்த ஒளியிழை வடங்கள் எரிவளி குழாய்த்தொடர்களை அடுத்து அமைக்கப்பட்டிருப்பதால் இதன் நம்பிக்கைத்தன்மை கூடுதலாக உள்ளது.
கெயில் காஸ் லிட்
கெயில் இந்தியாவின் மற்றொரு துணை நிறுவனமான கெயில் காஸ் லிமிடெட் 2008ஆம் ஆண்டு மே மாதம் நிறுவப்பட்டது. தானுந்துகளுக்கு இயற்கை எரிவளியையும் தானுந்து எல்பிஜியையும் அறிமுகப்படுத்தவும் பரவல் மற்றும் சந்தைப்படுத்தலுக்காக இத்துணை நிறுவனம் உருவாக்கப்பட்டது. வீட்டுப் பயனுக்கும் குழாய்கள் மூலம் வழங்கலை ஊக்குவிக்கவும் இது துணை புரிகிறது.
மற்றவை
கெயில் இந்தியா நிறுவனம் நகரங்களில் எரிவளி பரவலுக்காக ஒன்பது கூட்டு முயற்சி நிறுவனங்களை நிறுவியுள்ளது.
விபத்து
சூன் 26, 2014இல் ஆந்திரப் பிரதேசத்தின் கிழக்கு கோதாவரி மாவட்டத்தின் நகரம் சிற்றூரில் கெயில் நிறுவனத்தின் எரிவாயு ஏற்றிச் செல்லும் குழாயில் ஏற்பட்டக் கசிவினால் தீப் பற்றி விபத்து ஏற்பட்டது. இதில் 19 பேர் உயிரிழந்தனர்; 18 பேர் தீக்காயமடைந்தனர். 30 மீட்டர் உயரத்திற்கு தீ பற்றி எரிந்திருக்கிறது. அருகில் இருந்த வீடுகள், கால்நடைகள், பறவைகள், தென்னை மரங்கள் என அரைக் கிலோமீட்டர் சுற்றளவில் இருந்த அனைத்தும் தீயில் கருகிச் சாம்பலாயின.
வெளி இணைப்புகள்
பகுப்பு:இந்திய நிறுவனங்கள் பகுப்பு:நவரத்னா நிறுவனங்கள் பகுப்பு:இந்திய அரசுத்துறை நிறுவனங்கள் பகுப்பு:நிப்டி_50_நிறுவனங்கள்
புனித நிக்கோலசு தோட்டம்
புனித நிக்கோலசு தோட்டம் (The Saint Nicolas Garden) பெய்ரூத்தின் மிகப்பெரிய மாவட்டங்களில் ஒன்றான அச்ராஃபி மாவட்டத்திற்கு அருகாமையில் உள்ள தபரிசின் அருகாமையில் சார்லசு மாலேக் தெருவில் அமைந்துள்ள ஒரு பொதுமக்களுக்கான தோட்டமாகும். இந்தத் தோட்டமானது லெபனான் கட்டிடக்கலை நிபுணர் ஃபெர்டிலாண்ட் டேகெர் என்பவரால் 1964 ஆம் ஆண்டு வடிவமைக்கப்பட்டதாகும். இந்தத் தோட்டத்தின் பரப்பானது 22,000 சதுர மீட்டர் (2,40,000 சதுர அடி) ஆகும். இந்தத் தோட்டமானது, புனித நிக்கலசின் நினைவாக அமைந்துள்ள, பழமை வாய்ந்த கிரேக்க தேவாலயத்தைப் பார்க்கும் விதமாக அமைந்துள்ளது.
மேற்கோள்கள்
பகுப்பு:லெபனானின் தோட்டங்கள்
ரேடார் எச்சரிக்கை கருவி
ரேடார் எச்சரிக்கை கருவி (Radar Warning Receiver) என்பது ரேடாரின் மின்காந்தக் கதிர்வீச்சு அலைகளைப் பெற்று ரேடாரின் இருப்பிடத்தை அறியப் பயன்படும் ஒரு கருவி ஆகும். இந்தக் கருவி பொதுவாகப் பாதுகாப்புத் படைத்துறையில் பயன்படுத்தப்படுகிறது. போர் விமானங்களிலும், போர் கப்பல்களிலும், தரைவழி ஊர்திகளிலும் அதன் பாதுகாப்பிற்காக இக்கருவி பயன்படுத்தப்படுகிறது. இந்தக் கருவி எதிரிகளின் ரேடார் சமிக்ஞைகளை கொண்டு அதன் இருப்பிடத்தை மட்டுமல்லாது, அது எந்த வகை ரேடார் என்றும், அதன் ஆற்றல் எப்படிப்பட்டது என்பதும் கண்டுபிடிக்கப்படுகிறது. மேலும் இந்த எச்சரிக்கையைக் கொண்டு, எவ்வாறு அந்த ரேடாரிடம் இருந்து தப்பித்துச் செல்லலாம் என்ற அடுத்த கட்ட நடவடிக்கைகளை எடுக்கவும் உதவுகிறது. இக்கருவி மின்னணு போர்முறையின் ஓர் அங்கமாகும்.
மேற்கோள்
பகுப்பு:போர் அறிவியல்
முல்லை ஆறு
முல்லை ஆறு என்னும் தலைப்பில் உள்ள கட்டுரைகள் கீழே உள்ளன.
தொலைத்தொடர்பு
தொலைத்தொடர்பு (Telecommunication) என்பது ஒரு தகவலை ஓரிடத்திலிருந்து இன்னோரிடத்துக்குக் (இருவழித் தொடர்பு உட்பட) கடத்துகின்ற ஒரு நுட்பமாகும். தொலைத்தொடர்பு என்ற சொல், வானொலி, தந்தி, தொலைபேசி, தொலைக்காட்சி, தரவுத் தொடர்பு, கணினி வலையமைப்பு போன்ற எல்லாத் தொலைதூரத் தொடர்புகளையும் உள்ளடக்குகின்றது.
தொலைத்தொடர்பு முறைமையொன்றின் மூலகங்களாவன, பரப்பி, ஓர் ஊடகம் (கம்பி), ஓர் அலைவரிசை, ஒரு வாங்கி என்பனவாகும். பரப்பியென்பது ஒரு தகவலை, சைகை எனப்படும் பௌதிகத் தோற்றப்பாடாக உருமாற்றுகின்ற அல்லது குறியீடாக்குகின்ற கருவியாகும். பரப்புகின்ற ஊடகம், அதன் பௌதிக இயல்பு காரணமாக, பரப்பியிலிருந்து வாங்கிக்குக் கடத்தப்படும் சைகைகளில் மாற்றத்தையோ தரக்குறைவையோ ஏற்படுத்துகின்றது. இந்தத் தரக்குறைபாட்டு எல்லைகளுக்கு உட்பட்டு, சைகைகளை மீண்டும் உரிய வடிவத்தில் தகவல்களாக மாற்றும் வல்லமைகொண்ட பொறிமுறை பரப்பிகளில் உண்டு. சில சந்தர்ப்பங்களில் இறுதி "வாங்கி"யானது மனிதர்களுடைய கண்ணாகவோ காதாகவோ இருக்கக்கூடும். வேறு சில சந்தர்ப்பங்களில் கண், காது தவிர்ந்த ஏனைய புலன்கள் கூட இப்பணியைச் செய்கின்றன. இவ்வேளைகளில் தகவல்களை மீள்வித்தல் மூளையிலேயே நடைபெறுகின்றது.
தொலைத்தொடர்பு, ஓரிடத்திலிருந்து இன்னோரிடத்துக்கு, ஓரிடத்திலிருந்து பல இடங்களுக்கு அல்லது கடைசியாகக் குறிப்பிடப்பட்டதன் ஒரு வேறுபாடான, பரப்பியிலிருந்து வாங்கிக்கு ஒரு வழியாக மட்டும் செல்லும் ஒலிபரப்பாகக் கூட இருக்கக்கூடும்.
மனிதப் புலன்களினூடான (பெரும்பாலும் பார்வை, கேள்விப் புலன்கள்) தொடர்புகளுக்கான முறைமைகளின் வடிவமைப்பின்போது, மனித உணர்தன்மை தொடர்பான உடலியல், உளவியல் அமிசங்கள் கவனத்துக்கு எடுத்துக் கொள்ளப்படுகின்றன. இது பொருளியல் அடிப்படையில் முக்கியத்துவம் பெறுவதால், பொறியாளர்கள், மக்களுடைய பார்க்கும், கேட்கும் அனுபவங்களில் கூடிய பாதிப்பை உண்டாக்காமல் எந்த அளவுக்குச் சைகைக் குறைபாடுகளைப் பொறுத்துக் கொள்ளலாம் என்று ஆராய்கிறார்கள்.
மனிதத் (தொலைத்)தொடர்பு - உதாரணம்
எளிமையான உதாரணமாக, உங்களுக்கும் உங்கள் நண்பருக்கும் இடையிலான உரையாடலொன்றை எடுத்துக்கொள்ளுங்கள். உங்கள் மூளையில் உருவாகும், நீங்கள் உங்கள் நண்பருக்குச் சொல்லவிரும்பும் வசனமே, தகவலாகும். மூலையிலுள்ள மொழி தொடர்பான பகுதிகள், motor cortex, குரல் நாண்கள், larynx மற்றும் பேச்சு எனப்படும் ஒலிகளை எழுப்பும் உங்கள் வாய் என்பனவே பரப்பி (transmitter) ஆகும். பேச்சு எனப்படும் ஒலியலைகளே சமிக்ஞைகள். இவ்வாறான ஒலியலைகளையும், எதிரொலி, பகைப்புலச் சத்தங்கள் (ambient noise), தெறிப்பலைகள் (reverberation) என்பவற்றைக் காவிச்செல்லும் காற்றே சனல் ஆகும். உங்களுக்கும், வாங்கியாகிய உங்கள் நண்பருக்குமிடையில், சமிக்ஞைகளில் திரிபுகளை ஏற்படுத்தக்கூடிய அல்லது ஏற்படுத்தாத வேறு தொழில்நுட்பக் கருவிகளும் (உம்: தொலைபேசி, அமெச்சூர் வானொலி முதலியன) இருக்கக்கூடும். உங்கள் நண்பருடைய காது, கேள்வி நரம்பு, உங்கள் குரலுக்கும் அருகேசெல்லும் வாகனத்தின் சத்தத்துக்கும் இடையிலான வேறுபாட்டைப் புரிந்துகொண்டு உங்கள் பேச்சை நீங்கள் சொல்லவிரும்பிய அதே வசனமாக மாற்றக்கூடிய அவருடைய மூளையின் மொழிப்பகுதிகள் என்பனவே இறுதியான வாங்கியாகச் செயல்படுகின்றன.
அருகே செல்லும் வாகனத்தின் சத்தம், சனலின் முக்கிய இயல்புகளிலொன்றான noise என்பதற்கு உதாரணமாகும். சனலின் இன்னொரு முக்கியமான அம்சம் bandwidth என்பதாகும்.
ஏனைய பின்னணிகள்
பெல் சோதனைச் சாலையைச் சேர்ந்த விஞ்ஞானி குளோட் ஈ ஷனோன் என்பவர், 1948ல், தொடர்பின் கணிதவியற் கோட்பாடு (A Mathematical Theory of Communication) என்பதி வெளியிட்டார். இந்த முக்கியத்துவம்வாய்ந்த வெளியீடு, தகவற் கோட்பாடு என வழங்கப்படும் தொடர்பு முறைமைகளை விபரிப்பதற்குப் பயன்படும் கணித மாதிரியுருக்களை உருவாக்க விழைந்தது.
மத்தியகாலத்தில் இருந்து அமைப்புகள்
1792 ஆம் ஆண்டு பிரான்சியப் பொறியியலாளரான கிளவுடே சப்பே என்பவர் முதலாவது நிலைத்த காட்சியுடன் கூடிய தந்தி முறையை லீலிற்கும் பாரிசிற்கும் இடையில் வடிவமைத்தார். திறமை மிக்க இயக்குபவர்கள் தேவைப்பட்டதாலும் 10-30 கிலோமீற்றர்கள் (6–20 மைல்கள்) இடைவெளியில் விலை உயர்ந்த கோபுரங்களை அமைக்க வேண்டியிருந்ததாலும் இந்த அமைப்பு முறை பாதிக்கப்பட்டது. மின்சாரத் தந்தியின் கண்டுபிடிப்பால் ஏற்பட்ட போட்டியின் விளைவாக சுவீடனிலிருந்த ஐரோப்பாவின் இறுதி வர்த்த்க சேமாஃபோர் வரிசை 1880 ஆம் ஆண்டு கைவிடப்பட்டது.
தந்தி மற்றும் தொலைபேசி
மின்சாரத்துடன் கூடிய தொலைத்தொடர்பு முறை மீதான பரிசோதனைகள் 1726 ஆம் ஆண்டு ஆரம்பத்தில் தோல்வியடைந்த நிலையில் ஆரம்பிக்கப்பட்டன. அறிவியலாளர்களான பியர் சிமோன் இலப்லாசு, அம்பியர், கார்ல் ஃப்ரெடெரிக் காஸ் ஆகியோர் இப்பரிசோதனைகளில் ஈடுபட்டனர்.
உலகளாவிய உபகரணங்கள் விற்பனை
குறிப்பு: கி/இ என்பது கிடைக்கப்பெறவில்லை என்பதைக் குறிக்கின்றது.
தொலைபேசி
அனலாக் தொலைபேசி வலையமைப்பில் அழைப்பவர் அழைப்பினை மேற்கொள்ள வேண்டிய நபரை தொலைபேசி பரிமாற்றங்களின் ஊடாக அடைகின்றார். இக்கருவியை அலெக்சாண்டர் கிரகாம் பெல் கண்டுபிடித்தார். இக்கருவி ஒலி அலைகளால் அதிரும் ஒரு தகட்டிலிருந்து அவ்வதிர்வுகளை மின் குறிப்பலைகளாக மாற்றிப் பின்னர் இம்மின்னலைகளை மின் கம்பியின் வழியே செலுத்தி மறு முனையில் மீண்டும் ஒலியலைகளாக மாற்றப்படுவதன் மூலம் இயங்குகின்றது. இன்று இக்கருவி கம்பியில்லாமலே மின் குறிப்பலைகளை கடத்தும் வகையில் தொழில் நுட்ப வளரச்சி அடைந்துள்ளது.
எடுத்துக்காட்டுகள்
டிஜிட்டல் சனல் coding முறைமைகளுக்கான எடுத்துக்காட்டுகள்:
தொலைத்தொடர்பு முறைமைகளுக்கான எடுத்துக்காட்டுகள்:
வெளி இணைப்புகள்
பகுப்பு:தொலைத்தொடர்பு
ஏவாள்
ஏவாள் (எபிரேயம்: חַוָּה‎, Ḥawwāh – [ஆரம்ப எபிரேயம்], Khavah – [தற்கால எபிரேயம்], அரபு: حواء‎) என்பவர் ஆபிரகாமிய சமயங்களின் நம்பிக்கையின்படி, கடவுளால் படைக்கப்பட்ட முதல் பெண் ஆவார். ஏவாள் இறைவனால் படைக்கப்பட்ட முதல் பெண்ணும் முதல் மனிதனாகிய ஆதாமின் துணையும் ஆவார் என்று விவிலியமும், குரானும் கூறுகின்றன.
இரண்டாம் மூலங்கள்
பகுப்பு:எபிரேய விவிலியத்தில் பெண்கள்
ஞான்சந்த் பரக்
ஞான்சந்த் பரக் (Gyanchand Parakh) என்பவர் இந்திய அரசியல்வாதி ஆவார். இவர் பாரதிய ஜனதா கட்சி  சார்பில் இராசத்தான் மாநிலத்தின் பாலி சட்டமன்றத் தொகுதியில் இருந்து அம்மாநில சட்டமன்றத்திற்கு தேர்ந்தெடுக்கப்பட்டார். நான்கு முறை சட்டமன்ற உறுப்பினராக இருந்துள்ளார்.
.மேற்கோள்கள்
பகுப்பு:ராஜஸ்தான் அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இந்திய மக்கள்தொகை கணக்கெடுப்பு, 1961
இந்திய மக்கள்தொகை கணக்கெடுப்பு, 1961 (1961 Census of India) இது இந்தியாவின் 10-வது மக்கள்தொகை கணக்கெடுப்பாகும்.
வெளி இணைப்புகள்
பகுப்பு:1961 பகுப்பு:இந்தியாவில் மக்கள்தொகையியல் 1961 இந்திய மக்கள் தொகை கணக்கெடுப்பு
சிறுகுறிஞ்சா
சிறுகுறிஞ்சா அல்லது கோகிலம் (Gymnema sylvestre) என்பது தென், மத்திய இந்தியா மற்றும் இலங்கையின் வெப்பமண்டலக் காடுகளை தாயகமாகக் கொண்ட மூலிகைச் செடி. இதன் இலைகளை அசைபோட்டால் இனிப்புச் சுவையை குறைத்துவிடும். இதற்கான காரணம் அதிலுள்ள ஜிம்னேமிக் அமிலமாகும். இது கிட்டத்தட்ட இரண்டாயிரம் வருடங்களாக நீரிழிவு நோய்க்கு பரிகாரமளிக்கும் மூலிகையாகப் பாவிக்கப்பட்டு வருகின்றது. ஆயினும், போதியளவு அறிவியல் ஆதாரங்கள் இதனை நிரூபிக்கவில்லை.
வெளி இணைப்புகள்
பகுப்பு:மூலிகைகள் பகுப்பு:இந்தியத் தாவரங்கள் பகுப்பு:இலங்கைத் தாவரங்கள்
முராரி லால் மீனா
முராரி லால் மீனா 2008 தேர்தலில் டோசா தொகுதியில் எம்.எல்.ஏ. இருந்தார். 2013 தேர்தல்களில் அவர் தனது இடத்தை இழந்தார்.
கல்வி விவரங்கள்
பட்டப்படிப்பு நிபுணத்துவ சிவில் இன்ஜினியர், படிப்பை ராஜ். பாலிடெக்னிக் கல்லூரி,பயின்றார்.
Notes
பகுப்பு:வாழும் நபர்கள்
திருவழிபாட்டு ஆண்டு
திருவழிபாட்டு ஆண்டு அல்லது கிறித்தவ பஞ்சாங்கம் அல்லது கிறித்தவ திருவழிபாட்டுக் கால அட்டவணை என்பது ஓராண்டுக் காலச் சுழற்சியில் கிறித்தவ வழிபாடுகள் நிகழ்கின்ற முக்கிய நாள்கள், விழாக்கள், திருப்பலி உடை நிறம் மற்றும் வாசகக் குறிப்புகள் அடங்கிய அட்டவணை ஆகும்.
இராசராசேசுவர நாடகம்
இராசராசேசுவர நாடகம் சோழ மன்னனாகிய இராசராசன் மீது இயற்றப்பட்ட நாடக வகையைச் சேர்ந்த காப்பியமாகும்.
திருவழிபாட்டு ஆண்டு
இவ்வட்டவணையைக் கணக்கிடும் முறையில் மேற்குத் திருச்சபைக்கும் கிழக்குத் திருச்சபைக்கும் இடையே வேறுபாடுகள் உள்ளன. இயேசுவின் உயிர்ப்பு ஞாயிறை கணக்கிடும் முறைகளில் ஏற்படும் மாற்றத்தாலேயே இவ்வேற்றுமை காணப்படுகின்றது.
இராசராசேசுவர நாடகம்
இராசராசனின் வாழ்க்கை வரலாறு, ஆட்சிச் சிறப்பு, சோழ நாட்டு வளம், அவனது வீரம், ஆட்சிச் சிறப்பு, நீதி பரிபாலனம் என்பவற்றோடு பல அருஞ்செயல்களையும் பற்றிக் கூறுகின்றது. இந்நாடகத்தை விசேடமான காலங்களில் இராசராசன் கட்டுவித்த தஞ்சைப் பரிகதீசுவரர் கோவிலில் நடித்துக் காட்டினர் என்றும், அவ்வாறு நடிப்பதற்குத் தேவையான நிவந்தங்களை முதலாம் இராசேந்திரன் வழங்கினான் என்றும் இராசேந்திரனது கல்வெட்டு குறிப்பிடுகின்றது. இந்நாடகத்தின் ஆசிரியர் பெயர் முதலான வரலாறுகள் எவையும் கிடைத்தில.
திருவழிபாட்டு ஆண்டு
கத்தோலிக்க திருச்சபையின் அட்டவணை
400px|thumb|left| திருவழிபாட்டு ஆண்டு காலங்களின் முறைமை இலத்தீன் வழிபாட்டு முறைக் கத்தோலிக்கத் திருச்சபையின் அட்டவணையில் திருவழிபாட்டுக் காலம் பின்வரும் வரிசையில் அமைக்கப்பட்டுள்ளது:
இக்காலங்களின் இயல்புக்கு ஏற்ற வகையில், இவற்றைப் பொதுக் காலம், சிறப்புக் காலங்கள் என இரண்டு வகைகளில் உள்ளடக்கலாம்.
பொதுக் காலம்
பொதுக் காலம் - முதல் பகுதி என்பது திருவழிபாட்டு ஆண்டின் மூன்றாவது காலம் ஆகும். இது ஆண்டவரின் திருமுழுக்கு விழாவுடன் தொடங்கி, சாம்பல் புதனுக்கு முன்தினம் முடிவடைகிறது.
பொதுக் காலம் - இரண்டாம் பகுதி என்பது பொதுக் காலம் - முதல் பகுதியின் தொடர்ச்சியும், திருவழிபாட்டு ஆண்டின் இறுதிக் காலமும் ஆகும். இது தூய ஆவியாரின் வருகைப் பெருவிழாவுக்கு அடுத்த நாள் தொடங்கி, கிறிஸ்து அரசர் பெருவிழாவைத் தொடர்ந்து வரும் சனிக்கிழமை அன்று முடிவடைகிறது.
சிறப்புக் காலங்கள்
திருவழிபாட்டு ஆண்டின் பொதுக் காலம் தவிர்த்த, திருவருகைக் காலம், கிறிஸ்து பிறப்புக் காலம், தவக் காலம், பாஸ்கா காலம் ஆகியவை சிறப்புக் காலங்கள் ஆகும். இவற்றில் முதல் இரண்டு காலங்களையும் இணைத்து அமைதியின் காலம் என்றும், அடுத்த இரண்டு காலங்களையும் இணைத்து ஒப்புரவின் காலம் என்றும் அழைக்கலாம்.
அமைதியின் காலம்
திருவருகை காலத்தில் ஆண்டவரின் வருகையை எதிர்பார்க்கும் கிறிஸ்தவர்கள், கிறிஸ்து பிறப்புக் காலத்தில் இயேசுவின் வருகையில் மகிழ்ச்சியையும், அவர் உலகிற்கு கொண்டு வந்த அமைதியையும் பெறுகின்றனர். எனவே, இது அமைதியின் காலம் ஆகும்.
திருவருகைக் காலம் என்பது திருவழிபாட்டு ஆண்டின் முதல் காலம் ஆகும். இயேசுவின் முதலாம் வருகையைக் கொண்டாடுவதற்கும், அவரது இரண்டாம் வருகையை எதிர்நோக்குவதற்கும் உரிய தயாரிப்பு காலமாக இது அமைந்துள்ளது. இது கிறிஸ்து அரசர் பெருவிழாவைத் தொடர்ந்து வரும் ஞாயிறன்று தொடங்கி, கிறிஸ்து பிறப்பு பெருவிழாவுக்கு முன்தினம் அன்று முடிவடைகிறது.
கிறிஸ்து பிறப்புக் காலம் என்பது திருவழிபாட்டு ஆண்டின் இரண்டாவது காலம் ஆகும். ஆண்டவராகிய இயேசு கிறிஸ்து மனிதராக இவ்வுலகில் தோன்றிய மறைபொருளைக் கொண்டாடும் காலமாக இது அமைந்துள்ளது. இது கிறிஸ்து பிறப்பு பெருவிழா அன்று தொடங்கி, ஆண்டவரின் திருமுழுக்கு விழாவுக்கு முன்தினம் முடிவடைகிறது.
ஒப்புரவின் காலம்
தவக் காலத்தில் மனமாற்றத்திற்கான முயற்சிகளை மேற்கொள்ளும் கிறிஸ்தவர்கள், பாஸ்கா காலத்தில் இயேசுவின் உயிர்ப்பின் மாட்சியைக் கொண்டாடி, கடவுளோடு ஒப்புரவாகின்றனர். எனவே, இது ஒப்புரவின் காலம் ஆகும்.
தவக் காலம் என்பது திருவழிபாட்டு ஆண்டின் நான்காவது காலம் ஆகும். நமது மீட்பின் மையமாக விளங்கும் கிறிஸ்துவின் திருப்பாடுகளை நினைத்து, மனந்திருந்தும் காலமாக இது அமைந்துள்ளது. இது திருநீற்றுப் புதன் அன்று தொடங்கி, ஆண்டவரின் உயிர்ப்பு பெருவிழாவுக்கு முன்தினம் முடிவடைகிறது. இக்காலத்தின் புனித வாரத்தில் வரும் பெரிய வியாழன், புனித வெள்ளி, புனித சனி ஆகிய மூன்று நாட்களும் பாஸ்கா முந்நாட்கள் (Paschal Triduum) என்று அழைக்கப்படுகின்றன.
பாஸ்கா காலம் என்பது திருவழிபாட்டு ஆண்டின் ஐந்தாவது காலம் ஆகும். இயேசு கிறிஸ்துவின் உயிர்ப்பின் மறைபொருளைக் கொண்டாடும் காலமாக இது அமைந்துள்ளது. இது ஆண்டவரின் உயிர்ப்பு பெருவிழா அன்று தொடங்கி, தூய ஆவியாரின் வருகைப் பெருவிழா அன்று முடிவடைகிறது.
வெளி இணைப்புக்கள்
பகுப்பு:கிறித்தவத் திருநாட்கள் பகுப்பு:கத்தோலிக்கம் பகுப்பு:கிறித்தவ வழிபாடு
முல்லையாறு
ஆற்றின்வழி
காவேரி ஆற்றின் கிளை ஆறான இது கோரையாறின் குறுக்கே சென்று, திருவாரூர் மாவட்டத்தின் பாய்ந்து காரைக்கால் அருகே வங்காள விரிகுடாவில் கலக்கிறது.
மேலும் காண்க
தமிழகத்தின் நதிகளின் பட்டியல் பகுப்பு:இந்திய ஆறுகள் பகுப்பு:திருவாரூர் மாவட்டம் பகுப்பு:தமிழக ஆறுகள்
அண்ணாமலை (திரைப்படம்)
அண்ணாமலை (Annaamalai) 1992ல் ஆம் ஆண்டு வெளிவந்த தமிழ்த் திரைப்படமாகும். சுரேஷ் கிருஷ்ணா இயக்கத்தில் வெளிவந்த இத்திரைப்படத்தில் ரஜினிகாந்த், குஷ்பூ, மனோரமா, ஜனகராஜ் எனப் பலரும் நடித்துள்ளனர். சிறுவயதில் இருந்தே நண்பர்களாக இருக்கும் ஏழை பால் வியாபாரி அண்ணாமலை மற்றும் பணக்கார ஹோட்டல் வியாபாரி அசோக், இருவருக்கும் இடையே பிளவை ஏற்படுத்த முயலும் அசோக்கின் தந்தை எதிர்க்கும் நட்பைச் சுற்றியே படம் சுழல்கிறது.
மார்ச் 1992 இல் இயக்குனர் வசந்த் உடன் அண்ணாமலை அறிவிக்கப்பட்டது, பின்னர் அவர் தனிப்பட்ட காரணங்களால் விலகினார். அவருக்கு பதிலாக சுரேஷ் கிருஷ்ணா இயக்குநராக நியமிக்கப்பட்டார், மேலும் சண்முகசுந்தரம் வசனங்களை எழுதும் போது திரைக்கதையிலும் பங்களித்தார். முதன்மை புகைப்படம் எடுத்தல் அதே மாதத்தில் தொடங்கியது மற்றும் முழு படப்பிடிப்பு செயல்முறையும் 45 வேலை நாட்கள் நீடித்தது. இசை மற்றும் ஒலிப்பதிவு தேவாவால் இசையமைக்கப்பட்டது மற்றும் பாடல்களுக்கான வரிகளை வைரமுத்து எழுதியுள்ளார். ஒளிப்பதிவை பி.எஸ்.பிரகாஷ், படத்தொகுப்பை கணேஷ் குமார் இருவரும் செய்திருந்தனர்.
கதை
அண்ணாமலை பால் வியாபாரி, அசோக் சென்னையில் ஐந்து நட்சத்திர ஹோட்டல் உரிமையாளர். சிறுவயதில் இருந்தே மிகவும் நெருங்கிய நண்பர்கள். அசோக்கின் தந்தை கங்காதரன், ஏழை பால் வியாபாரியுடன் தனது மகனின் நட்பை ஒருபோதும் விரும்பவில்லை. அண்ணாமலை கனிவான இதயம் மற்றும் அப்பாவி, மேலும் கல்லூரிப் பெண்ணான சுப்புலட்சுமியைக் காதலிக்கிறார், இறுதியில் அவர் திருமணம் செய்து கொள்கிறார். அசோக்கும் அவனது செயலாளராகப் பணிபுரியும் சாந்தி என்ற ஏழைப் பெண்ணைக் காதலிக்கிறான். அண்ணாமலை அசோக் மற்றும் சாந்தியின் திருமணத்தை ஏற்பாடு செய்கிறார், இது கங்காதரன் தனது மருமகளாகும் அந்தஸ்து சாந்திக்கு இல்லை என்று எண்ணி கோபமடையச் செய்கிறது.
அண்ணாமலை எம்.எல்.ஏ ஏகாம்பரத்துடன் மோதுகிறார், அதைத் தொடர்ந்து அண்ணாமலையின் நல்ல குணத்தை ஏகாம்பரம் புரிந்துகொள்கிறார். அண்ணாமலையின் சிறிய வீடு மற்றும் சில சென்ட் காலி நிலம் ஒரு முக்கிய இடத்தில் அமைந்துள்ளது, அதில் அண்ணாமலை உணர்வுபூர்வமான மதிப்புகளைக் கொண்டிருந்தார்;  கங்காதரன் அசோக்கை ஒரு நட்சத்திர ஹோட்டலைக் கட்டுவதற்கு அதை வாங்கும்படி வற்புறுத்துகிறான். அசோக் வணிகத்தையும் நட்பையும் கலக்க விரும்பாததால் ஆரம்பத்தில் தயங்கினார், ஆனால் பின்னர் ஒப்புக்கொள்கிறார். அண்ணாமலை மகிழ்ச்சியுடன் ஏற்றுக்கொண்டு, தூய்மையான நட்பைப் பின்பற்றி நிலத்தை இலவசமாக வழங்க ஒப்புக்கொள்கிறார். அசோக் அண்ணாமலையைப் பற்றி பெருமிதம் கொள்கிறார், மேலும் அண்ணாமலையை புதிய ஹோட்டலில் பங்குதாரராக்க வேண்டும் என்று தனது தந்தையிடம் தெரிவிக்கிறார். கங்காதரன் ஒப்புக்கொள்கிறார், ஆனால் அண்ணாமலையை ஏமாற்ற முடிவு செய்து வெற்று காகிதங்களில் கையெழுத்து வாங்குகிறார்.
நட்சத்திர ஓட்டல் கட்டப்பட்டு, ஓட்டலுக்குப் பக்கத்தில் உள்ள அண்ணாமலையின் வீட்டை இடிக்க கங்காதரன் திட்டமிட்டுள்ளார். கங்காதரன் மற்றும் அசோக்கின் உறவினர் சற்குணம் ஆகியோர் போலி ஆவணங்களை தயாரித்து அண்ணாமலையின் காலி நிலத்தை கைப்பற்றினர். அண்ணாமலை இந்தத் திட்டத்தை அறிந்து கங்காதரனிடம் வாக்குவாதம் செய்கிறார். தந்தையின் திட்டத்தை மறந்த அசோக், அண்ணாமலையுடன் சண்டையிட்டதால் கோபமடைந்து, அண்ணாமலையின் தந்தையின் நினைவாக இருந்த அண்ணாமலையின் வீட்டை இடித்து தள்ளுகிறார். பதிலுக்கு, அண்ணாமலை தான் பணக்காரனாகி அசோக்கை பழிவாங்குவேன் என்று சவால் விடுகிறார்.
ஏகாம்பரம் நிதியைப் பெற அண்ணாமலைக்கு உதவுகிறார். அண்ணாமலை ஒரு சிறிய இனிப்பு வணிகத்தைத் தொடங்கி, பதினைந்து ஆண்டுகளில், சென்னையின் பணக்கார ஹோட்டல்காரர்களில் ஒருவரானார்;  அவர் ஒரு நட்சத்திர ஹோட்டலைக் கட்டுகிறார், அதில் அசோக்கின் ஹோட்டலை விட பிரபலமானார். சற்குணம் அசோக்கிடம் இருந்து பணத்தை திருடுகிறான், இதை அறிந்த அசோக் அவனை வெளியேறும்படி கூறுகிறான். சற்குணம் அண்ணாமலையின் ஹோட்டலில் சேர்ந்து, அண்ணாமலையின் சகோதரி கமலாவையும் திருமணம் செய்து கொள்கிறார். அண்ணாமலை அசோக்கை வென்று ஹோட்டல் சங்கத்தின் தலைவரானார், அசோக் நிதி பிரச்சனைகளை எதிர்கொள்கிறார். தன் மகள் பிரியாவும், அசோக்கின் மகன் தீபக்கும் ஒருவரையொருவர் காதலிப்பதை அறிந்த அண்ணாமலை, அசோக் மீதான வெறுப்பின் காரணமாக இதை எதிர்க்கிறார்.
ஒரு ப்ளாட்டின் பொது ஏலத்தின் போது, ​​அண்ணாமலை அசோக்கை ஏமாற்றி ₹120 மில்லியனுக்கு ஏலம் விடுகிறார் (2020ல் ₹780 மில்லியன் அல்லது US$10 மில்லியன்), அது ₹30 மில்லியனுக்கு மேல் இல்லை என்றாலும். அசோக் தனது பங்களாவை விற்க நிர்பந்திக்கப்படுகிறார். அசோக்கும் கங்காதரும் தங்கள் தவறை உணர்ந்து அண்ணாமலையின் கனிவான உள்ளத்தை அறிந்து சிவகாமியிடம் மன்னிப்பு கேட்கிறார்கள். அண்ணாமலை கங்காதரன் மற்றும் சற்குணம் ஆகியோரின் ஆவணங்களை போலியாக உருவாக்கியது பற்றியும், அசோக்கிற்கு அவர்களின் திட்டங்கள் தெரியாது என்றும் தெரிந்து கொள்கிறார். சற்குணம் பின்னர் தனது செல்வத்தை அபகரிக்க அசோக்கைக் கொல்ல டான் என்ற கொலையாளியை வேலைக்கு அமர்த்துகிறார். ஆனால் அண்ணாமலை அசோக்கைக் காப்பாற்றுகிறார், டானைக் கொன்றார், சற்குணம் மன்னிப்பு கேட்கிறார். அண்ணாமலையும் அசோக்கும் சமரசம் செய்து, தங்கள் குழந்தைகளின் திருமணத்தை நடத்தி வைத்தனர்.
வளர்ச்சி
மார்ச் 1992 முதல் வாரத்தில், தினத்தந்தி நாளிதழ், கே.பாலச்சந்தரின் தயாரிப்பு நிறுவனமான கவிதாலயா புரொடக்ஷன்ஸின் அடுத்த படமான அண்ணாமலையை அறிவித்தது, அதில் வசந்த் இயக்குனராகவும், ரஜினிகாந்த் கதாநாயகனாகவும் நடிக்கிறார். தலைப்பு அறிவிக்கப்பட்டபோது, ​​​​சிலருக்கு ஒரு சந்தேகம் இருந்தது. "அண்ணாமலைக்கு அரோஹரா" (ஹைல் ஹரா, அண்ணாமலை ஆண்டவர்) எதிர்மறையான அர்த்தங்களைக் கொண்டது;  இருப்பினும் பாலச்சந்தர் அதை மாற்ற மறுத்துவிட்டார். மார்ச் 8 அன்று ஜாக்ருதியின் வேலையை முடித்த பிறகு, சுரேஷ் கிருஸ்னா மறுநாள் காலை சென்னைக்கு புறப்பட்டார்;  அவர் இதுவரை எந்த படத்திலும் ஒப்பந்தம் செய்யவில்லை. அதே நாளில் வந்தவுடன், அவரது வழிகாட்டியான பாலச்சந்தர் அவருக்காகக் காத்திருப்பதாக அவருக்குத் தெரிவிக்கப்பட்டது. இன்னும் இரண்டு நாட்களில் படப்பிடிப்பை தொடங்கவிருந்த அண்ணாமலையிலிருந்து வசந்த் வெளியேறிவிட்டதாகவும், ஜூன் மாதம் ரிலீஸ் ஆக இருப்பதாகவும் பாலசந்தரைப் பார்த்த கிருஷ்ணா கூறினார். அவர் இயக்குவாரா என்று கேட்டபோது, ​​கிரிஸ்னா ₹109 (2020ல் ₹710 அல்லது US$9.50க்கு சமம்) முன்பணமாகப் பெற்று ஏற்றுக்கொண்டார். "தனிப்பட்ட காரணங்களுக்காக" தான் வெளியேறியதற்கான காரணத்தை வசந்த் ஒருபோதும் விவரிக்கவில்லை. விசு கூறினார். அவர் வசந்திற்கு முன்பே இயக்குநராக பணியமர்த்தப்பட்டார், ஆனால் ரஜினிகாந்துடன் ஏற்பட்ட சில முரண்பாடுகள் காரணமாக அவர் விலகினார்.
கிருஷ்ணாவின் வருகையின் போது, ​​திரைக்கதை முழுமையடையவில்லை;  அவர் திரைக்கதை எழுத்தாளர் சண்முகசுந்தரத்தை சந்தித்தார், அவர் முக்கிய கதையை விவரித்தார்: "ஒரு ஏழை பால்காரனுக்கும் பணக்காரனுக்கும் இடையிலான நட்பு, முந்தையவரின் வீடு மோதலுக்குரியது". இன்னும் நிறைய வேலைகள் உள்ளன என்பதை கிரிஷ்னா உணர்ந்தாள், ஏனென்றால் "அவருடைய வீடு அவருக்கு ஏன் மிகவும் பிடிக்கும், பணக்காரனின் தந்தை ஏன் இந்த பால்காரனை வெறுக்கிறார், ஹீரோவை மிகவும் கோபப்படுத்தியதால் அவர் தனது பணக்கார நண்பருக்கு எதிராகச் சென்றார்"  இன்னும் நிறுவப்பட வேண்டியிருந்தது. இக்கதை இந்தி திரைப்படமான குத்கரஜ் (1987) ஐ அடிப்படையாகக் கொண்டது, இது ஜெஃப்ரி ஆர்ச்சரின் நாவலான கேன் அண்ட் ஏபலை அடிப்படையாகக் கொண்டது. குத்கரஜ் ஐப் போலல்லாமல், பணக்காரர் முக்கிய கதாபாத்திரம், ரஜினிகாந்தின் பாத்திரம், ஏழை, முக்கிய கதாபாத்திரம் செய்யப்பட்டது. கிருஷ்ணா சண்முகசுந்தரத்திடம் கதையில் உள்ள "முழுமையற்ற பாக்கெட்டுகள்" பற்றி கேட்டதற்கு, சண்முகசுந்தரம் எல்லாவற்றையும் தயாரிப்பின் போது உருவாக்கலாம் என்று பதிலளித்தார். ரஜினிகாந்தின் ஆலோசனையின் பேரில் சண்முகசுந்தரம் பணியமர்த்தப்பட்டார், ஆனால் பாலச்சந்தர் தலைப்பு கதாபாத்திரம் மற்றும் கதை சம்பந்தப்பட்ட ஒரு காட்சிக்கு வசனம் எழுதினார். ரஜினிகாந்தின் வற்புறுத்தலின் பேரில் எம்எல்ஏ ஏகாம்பரம் (வினு சக்கரவர்த்தி).
கிருஷ்ணா ரஜினிகாந்த்தை சந்தித்தபோது, ​​ஸ்கிரிப்டில் கணிசமான அளவு வேலைகள் செய்ய வேண்டியிருப்பதாகவும், ஆனால் கதைக்களம் பிடித்திருப்பதாகவும் கூறினார். மார்ச் 11 ஆம் தேதி தொடங்கி அதன் முதல் ஷெட்யூலைத் தொடரத் திட்டமிடப்பட்டிருந்த முதன்மை புகைப்படம் எடுப்பதற்கு சற்று முன்பு. பத்து நாட்கள், முக்கிய நடிகர்கள் மட்டும் - அண்ணாமலையாக ரஜினிகாந்த், அவரது காதலியாக குஷ்பு மற்றும் அவரது நண்பரான அசோக்காக சரத் பாபு - இறுதி செய்யப்பட்டனர். குஷ்புவின் கதாபாத்திரத்திற்கு ஆரம்பத்தில் அவரது பெயரே இருந்தது, ஆனால் இது பின்னர் "சுப்பு" என்ற சுப்புலட்சுமி என்று மாற்றப்பட்டது. .ஸ்கிரிப்ட் முழுமையடையாததால், சரியான ஷூட்டிங் ஷெட்யூல் இல்லாததால், மனோரமா முதலில் கிடைக்கவில்லை. ஆனால் அவர் ஒப்பந்தமாகியிருந்த மற்றொரு படம் ரத்து செய்யப்பட்டதையடுத்து, அண்ணாமலையின் அம்மா சிவகாமியாக இந்தப் படத்தில் நடித்தார். அசோக்கின் அப்பா கங்காதரன் வயது முதிர்ந்த கேரக்டர்களில் நடித்து களைத்துப் போனதால் ராதா ரவி நடிக்க ஆர்வம் காட்டவில்லை, ஆனால் ரஜினிகாந்தின் வற்புறுத்தலால் அண்ணாமலையில் நடிக்க ஒப்புக்கொண்டார். .படப்பிடிப்பு தொடங்குவதற்கு முந்தைய நாளே நடிகர்கள் தேர்வு மற்றும் லொகேஷன் வேட்டை போன்ற ப்ரீ புரொடக்ஷன் பணிகள் நடந்தன. பாலச்சந்தரின் மனைவி ராஜம் மற்றும் அவர்களது மகள் புஷ்பா கந்தசாமி ஆகியோர் தயாரிப்பாளரின் கிரெடிட்டைப் பெற்றனர்.
படப்பிடிப்பு
ஏ.வி.எம். ஸ்டுடியோவில் உள்ள கணபதி கோவிலில் பூஜையுடன் அண்ணாமலை தொடங்கப்பட்டது. 11 மார்ச் 1992 அன்று முதன்மை புகைப்படம் எடுத்தல் தொடங்கியது. முஹுரத் ஷாட்டில் அண்ணாமலை தேங்காய் உடைத்து ஒரு கோவிலில் பிரார்த்தனை செய்தது. ஒரு சிறிய குற்றத்திற்காக நீதிமன்றத்திற்கு கொண்டு வரப்பட்ட அசோக்கை அண்ணாமலை காப்பாற்றும் நகைச்சுவை காட்சி. கிரிஸ்னா, ஸ்கிரிப்டில் எந்தப் பாதிப்பும் இல்லை என்று கருதியதால், இறுதிக் கட்டத்திலிருந்து அந்தக் காட்சியை நீக்கினார். "வந்தேண்டா பால்காரன்" அறிமுகப் பாடல் ஊட்டியில் படமாக்கப்பட்டது. அமிதாப் பச்சன் நடித்த பாலிவுட் படங்களின் பாடல்களைப் போல இந்த பாடலின் படமாக்கம் துடிப்பாகவும் வண்ணமயமாகவும் இருக்க வேண்டும் என்று கிருஷ்ணா விரும்பினார். அண்ணாமலை தனது முகத்தை கேமராவுக்குக் காட்டும் பாடல் காட்சியை கிருஷ்ணா ஸ்லோ மோஷனில் நீட்டினார், ரசிகர்கள் பார்வையாளர்களை பார்ப்பது போல் உணருவார்கள். இந்தப் பாடலுக்கு பிரபுதேவா நடனம் அமைத்துள்ளார்.
ஆழ்வார்பேட்டையில் உள்ள சக்ரா ஹவுஸில் அண்ணாமலை பெண்கள் விடுதிக்குள் நுழைந்ததும், பாம்பினால் பீதி அடையும் காட்சி படமாக்கப்பட்டது.காட்சிக்காக பிரத்யேகமாக ஒரு பாம்பு கொண்டுவரப்பட்டது. பாம்பின் உரிமையாளர் இதற்கு முன்பு ரஜினிகாந்தின் முந்தைய படங்களில் பணியாற்றியவர். கிருஷ்ணா ஒளிப்பதிவாளர் பி.எஸ்.பிரகாஷிடம் ஜூம் லென்ஸைப் பயன்படுத்தச் சொன்னார், இதனால் அவர் சூழ்நிலைக்கு ஏற்ப கேமராவை சரிசெய்ய முடியும். காட்சி முடிந்ததும் படக்குழுவினர் படப்பிடிப்பை ரசித்தனர். ரஜினிகாந்தை வாழ்த்திய கிருஷ்ணா, இதை எப்படி இவ்வளவு சிறப்பாக செய்தீர்கள், திட்டமிட்டதா என்று கேட்க, ரஜினிகாந்த் இது திட்டமிடப்படவில்லை என்று பதிலளித்தார்;  காட்சியில் வெளிப்பாடுகள் அவரது பயத்தின் விளைவாக இருந்தன. அதே காட்சியில் சண்முகசுந்தரம் அண்ணாமலையின் பயத்தை உணர்த்தும் வகையில் ஆரம்ப வசனங்களுடன் வந்தார். அத்தகைய சூழ்நிலையில் உரையாடல்கள் தேவையற்றவை என்று கிருஷ்ணா உணர்ந்தார். கடவுலே கடவுளே (கடவுளே! கடவுளே!) என்று ரஜினிகாந்த் டயலாக் வைக்க வலியுறுத்தினார். காட்சியின் சூழ்நிலைக்கு நன்றாக சென்றதால், கிருஷ்ணா ஒப்புக்கொண்டார். கிருஸ்னாவின் கூற்றுப்படி, பாம்பின் வாய் தைக்கப்படவில்லை என்பதை படப்பிடிப்பில் யாரும் உணரவில்லை;  அன்றைய படப்பிடிப்பு முடிந்த பிறகுதான், ரஜினியின் உயிருக்கு முழு நேரமும் ஆபத்து இருப்பதை இயக்குனருக்குத் தெரியவந்தது.
தயாரிப்பிற்குப்பின்
அண்ணாமலையை கணேஷ் குமார் என்ற இரட்டையர்கள் எடிட் செய்தனர். இது அறிமுகமான "சூப்பர் ஸ்டார்" கிராஃபிக் டைட்டில் கார்டைக் கொண்ட முதல் திரைப்படமாகும், இதில் 'சூப்பர்' மற்றும் 'ஸ்டார்' என்ற வார்த்தைகள் நீல புள்ளிகளில் திரையில் உருவாகின்றன, அதைத் தொடர்ந்து ரஜினி தங்கத்தில் அமைக்கப்பட்டது. "ஏய்!" என்ற வார்த்தையின் போது லேசர் கதிர்களின் ஒலிக்கு  பின்னணியில் சுழலில் விளையாடுகிறது. இந்த யோசனை ஜேம்ஸ் பாண்ட் படங்களில் துப்பாக்கிக் குழல்களின் தொடக்க காட்சியால் ஈர்க்கப்பட்ட கிரிஷ்னாவால் உருவானது, மேலும் ஒரு நிகழ்வாக மாறி வரும் ரஜினிகாந்த், "தனது பெயருடன் செல்ல ஒரு தனித்துவமான லோகோ தேவை என்று உணர்ந்தார்.  ". சூப்பர் ஸ்டார் டைட்டில் கார்டைச் சேர்ப்பதற்கு ரஜினிகாந்த் முதலில் எதிர்ப்பு தெரிவித்தார், ஏனெனில் இது "வெட்கக்கேடான சுயமரியாதை" மற்றும் "அவமானம்" என்று அவர் உணர்ந்தார், ஆனால் அது பெரிய கைதட்டலை உருவாக்கும் என்று கிரிஷ்னா அவரை சமாதானப்படுத்தினார். பாலச்சந்தர் கிருஷ்ணாவை ஆதரித்து ரஜினிகாந்திடம் கேட்டார். "சுரேஷின் யோசனையில் என்ன தவறு ரஜினி? உங்கள் பெயருக்கு மக்கள் கைதட்டுகிறார்கள். இது ஒரு சிறந்த யோசனை, அதற்குப் போகலாம்", அதன் பிறகு ரஜினிகாந்த் மனம் வருந்தினார். சூப்பர் ஸ்டார் டைட்டில் கார்டு பிரசாத் லேப்ஸில் உருவாக்கப்பட்டு ஒரு மாதம் ஆனது. "ஒவ்வொரு பிரேமும் கையால் அனிமேஷன் செய்யப்பட வேண்டும்".அண்ணாமலையின் இறுதி வெட்டு ஆரம்பத்தில் 14,950 அடி (4,560 மீ) இருந்தது, அந்த நேரத்தில் தமிழ் படங்களின் நீளம் 14,500 அடி (4,400 மீ), இரண்டு மணி நேரம் நாற்பதுக்கு சமமாக இருந்தது. -ஐந்து நிமிடங்கள். நீதிமன்ற அறை காட்சி அகற்றப்பட்டதன் மூலம், இறுதி வெட்டு 450 அடி (140 மீ) குறைக்கப்பட்டது.
வெளியீடு
அண்ணாமலை 27 ஜூன் 1992 இல் வெளியானது. ஜெயலலிதாவின் அரசாங்கம் சென்னையில் திரைப்படங்களின் போஸ்டர்கள் தடைசெய்யப்பட்ட புதிய விதியை அமல்படுத்தியதிலிருந்து அதன் திறப்பு அச்சுறுத்தலுக்கு உள்ளானது. ஆயினும்கூட, க்ரிஸ்னாவின் கூற்றுப்படி, விளம்பரங்கள் இல்லாததால் பரபரப்பு அதிகரித்தது மற்றும் படத்தின் சாதகமாக வேலை செய்தது. இப்படம் பாக்ஸ் ஆபிஸில் 175 நாட்கள் ஓடியது. 1995 வரை தமிழ் சினிமாவில் அதிக வசூல் செய்த படம் இதுவாகும். பாஷாவால் உடைக்கப்பட்டு, ரஜினிகாந்தின் "பாக்ஸ் ஆபிஸில் விண்கல் உயர்வு" தொடங்கியது. அவரது நடிப்பிற்காக, ரஜினிகாந்த் சிறந்த நடிகருக்கான அம்பிகா விருதை வென்றார்.
வரவேற்பு
3 ஜூலை 1992 தேதியிட்ட மதிப்பாய்வில், தி இந்தியன் எக்ஸ்பிரஸின் லலிதா திலீப் படம் "நல்ல திரைக்கதை, திறமையான இயக்கம் மற்றும் முதல் தர நடிப்பை ஒருங்கிணைக்கிறது. இறுதி முடிவு பொழுதுபோக்கு மற்றும் ஈர்க்கக்கூடியது" என்று கூறினார். அண்ணாமலை ஒரு எளியவனாக இருந்து செல்வந்தனாக உருவானதை "நம்பத்தகுந்த முறையிலும், சிறந்த சினிமா நுணுக்கத்துடனும்" செய்திருப்பதாகக் கூறிய அவர், படத்தொகுப்பு, ஒளிப்பதிவு, இசை மற்றும் பாடல் வரிகள் ஆகியவற்றைப் பாராட்டி, "[அண்ணாமலை] சுவாரஸ்யமாகவும் மனதைத் தொடுவதாகவும் இருக்கிறது.  "கே. நியூ ஸ்ட்ரெய்ட்ஸ் டைம்ஸின் விஜியன் ரஜினிகாந்த் மற்றும் மனோரமாவின் நடிப்பைப் பாராட்டினார், ஆனால் நட்பின் நெருங்கிய பிணைப்பைச் சித்தரிக்கும் படத்திற்கு, "அசோக் மற்றும் [அண்ணாமலை] இடையேயான பிளவுக்கான காரணம் மிகவும் பலவீனமானது" என்று கருதினார். விஜியின் பழிவாங்கும் சதி பழமையானது என்றும், "நல்ல நண்பர்கள் பிரிந்து செல்வது" என்று விமர்சித்தார். அவர் சண்டைக் காட்சிகள், தேவாவின் இசை மற்றும் ஜனகராஜின் நகைச்சுவை ஆகியவற்றைப் பாராட்டினார், ஆனால் குஷ்பூவும் ரேகாவும் வெறும் "அலங்காரப் பொருட்கள்" என்று உணர்ந்தார், "[அண்ணாமலை] [ரஜினிகாந்தின்] ரசிகர்களுக்கு ஒரு வெற்றியாக இருக்கும், ஆனால் பாலச்சந்தரின் விவேகமான ரசிகர்களுக்கு ஏமாற்றத்தை அளிக்கிறது.  வித்தியாசமான கதை" என்று நடிகர் சிவாஜி கணேசனுக்கு சிறப்புக் காட்சி நடத்தப்பட்டது. [ரஜினிகாந்தின்] அசைவுகள் மற்றும் கேமராவை சுழற்ற வைத்தது. காட்சிகளின் சுறுசுறுப்பு ஹீரோயிசத்தை சிறப்பாக உருவாக்க உதவியது [...] [ரஜினிகாந்தின்] இன்னொரு பரிமாணத்தை வெளிப்படுத்தியுள்ளீர்கள். படத்தின் ப்ளஸ் அதன் மேக்கிங்."
இசை
வைரமுத்துவின் பாடல் வரிகளுடன் தேவாவால் இசையமைக்கப்பட்டது. இது லஹரி லேபிளின் கீழ் வெளியிடப்பட்டது. ரஜினிகாந்துடன் தேவாவின் முதல் ஒத்துழைப்பை அண்ணாமலை குறித்தது. பாலச்சந்தர் தனது வழக்கமான இசையமைப்பாளர் இளையராஜாவுடன் ஏற்பட்ட தவறான புரிதலால் அவரை இசையமைப்பாளராக தேர்வு செய்தார். தேவாவை தேர்வு செய்வதில் ரஜினிகாந்த் மற்றும் கிருஷ்ணா ஆரம்பத்தில் கவலைப்பட்டனர். கிருஷ்ணா தேவாவை சந்தித்தபோது, ​​அவர் ஏற்கனவே வசந்த் இயக்குனராக இருந்தபோது "அண்ணாமலை அண்ணாமலை" என்ற தலைப்பு பாடலை இயற்றியிருந்தார். இப்பாடல் மோகனம் எனப்படும் கர்நாடக ராகத்தில் அமைக்கப்பட்டுள்ளது.
"வந்தேண்டா பால்காரன்", ரஜினிகாந்த் பரிந்துரைத்த ஜி.வி. ஐயரின் கன்னட கவிதையான "நீநாரிகடயோ ஏலே மனவா" மூலம் ஈர்க்கப்பட்டது;  பசுக்கள் தெய்வங்களாக, மனிதர்களுக்குப் பல வழிகளில் பயன்படும் என்று கவிதை பேசுகிறது. வைரமுத்து கவிதையின் மையத்தைப் புரிந்துகொண்டு அதை மேலும் அழகுபடுத்தினார், எப்போதும் கொடுக்கும் பசுவிற்கும் மற்ற உயிரினங்களிலிருந்து மட்டுமே எடுக்கும் சுயநல மனிதர்களுக்கும் இடையிலான வேறுபாட்டின் கூறுகளைச் சேர்த்தார். தமிழர்களின் "மாஸ் ஹீரோ" என்ற ரஜினியின் இமேஜை உயர்த்த "என்னை வாழ வைத்த தமிழ் பாலு" (தமிழர்களாகிய உங்கள் அன்பின் பால் தான் எனக்கு உயிர் கொடுத்தது) போன்ற சில புத்திசாலித்தனமான வார்த்தைகளை அவர் செருகினார். "மீ டோல்கர் தர்யாச்சா ராஜா" (1969) என்ற மராத்தி நாட்டுப்புறப் பாடலை அடிப்படையாகக் கொண்டது.
"கொண்டயில் தாழம் பூ" "மென்மையான மற்றும் மெல்லிசை" தலைப்புப் பாடலில் இருந்து வேறுபடுத்துவதற்காக "பெப்பி பீஸ்" ஆக எழுதப்பட்டது. "கூடையில் என்ன பூ? குஷ்பு" (உன் கூடையில் இருக்கும் பூவின் பெயர் என்ன? குஷ்பு) மற்றும் "வீரத்தில் மன்னன் நீ, வெற்றியில் கண்ணன் நீ, எந்தே ராஜா நீ, ரஜினி" (நீங்கள் எப்போதும் தைரியமானவர்.  வெற்றி ராஜா, ஓ, ரஜினி) தாங்களாகவே நடிக்காத நடிகர்களைப் பற்றிய வெளிப்படையான குறிப்புகள் காரணமாக, ஆனால் மற்ற குழுவினர் அவர்களை விரும்பினர், எனவே அவர்கள் தக்கவைக்கப்பட்டனர்.
அண்ணாமலை மற்றும் சுப்பு அவர்களின் வயதான காலத்தில் படமாக்கப்பட்ட டூயட் பாடலுக்கு முதலில் படம் அழைக்கவில்லை. பாலச்சந்தர் படம் மிகவும் மோசமானதாக மாறுவதாகவும், ஒரு டூயட் பாடல் நிலைமையை லேசாகக் கொண்டுவருவதாகவும் உணர்ந்தார். கிருஷ்ணா முதலில் எதிர்த்தாலும், பார்வையாளர்கள் அதை ஊடுருவலாக பார்க்க மாட்டார்கள் என்று பாலச்சந்தர் அவரை நம்பவைத்தார்;  இதன் விளைவாக "ரெக்கை கட்டி பறக்குது" பாடல் இசையமைக்கப்பட்டது. சூப்பர் ஸ்டார் கிராஃபிக் தலைப்பு அட்டையின் போது ஒலிப்பதிவில் தோன்றாத தீம் பாடல், ஜேம்ஸ் பாண்ட் தீம் மூலம் ஈர்க்கப்பட்டது.
மேற்கோள்கள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:மனோரமா நடித்த திரைப்படங்கள்
நேர்மையான பணியாள் உவமை
thumbnail|250px|right| நேர்மையான பணியாள் நேர்மையான பணியாள் இயேசு தனது போதனைகளின் போது கூறிய ஓர் உவமானக் கதையாகும். இது மத்தேயு, மாற்கு, லூக்கா நற்செய்திகளில் எழுதப்பட்டுள்ளது. மேலும் இது விவிலிய நூல் அல்லாத தோமஸ் நற்செய்தியிலும் காணப்படுகிறது. ,,   மற்றும் தோமஸ் 21 இலும் இவ்வுவமையை வாசிக்கலாம்.
உவமை
ஒருவர் நெடு பயணம் ஒன்று செல்லும் போது தம் வீட்டு வேலையாள்களுக்கு வேளாவேளை உணவு பரிமாறப் பணியாள் ஒருவரை அமர்த்திச் சென்றார். தலைவர் திரும்பி வரும்போது தம் பணியைச் செய்துகொண்டிருப்பவரே அறிவாளியாவான். அவன் பேறு பெற்றவன். ஏனெனில் தலைவர் அவனை தம் சொத்துக்கெல்லாம் அதிகாரியாக பணிப்பார்.
அப்பணியாள் பொல்லாதவனாய் இருந்தால், தன் தலைவர் வரக் காலந் தாழ்த்துவார் எனத் தன் உள்ளத்தில் எண்ணி தன் உடன் பணியாளரை அடிக்கவும் குடிகாரருடன் உண்ணவும் குடிக்கவும் தொடங்குவான். அப்பணியாள் எதிர்பாராத நாளில், அறியாத நேரத்தில் அவனுடைய தலைவர் வருவார். அவர் அவனைக் கண்டந்துண்டமாய் வெட்டி வெளி வேடக்காரருக்கு உரிய இடத்திற்குத் தள்ளுவார். அங்கே அழுகையும் அங்கலாய்ப்பும் இருக்கும்.
பொருள்
இவ்வுவமை இயேசுவின் இரண்டாவது வருகயை குறிக்கிறது. இயேசு கூறியவற்றை அவர் திரும்ப வரும் போது செய்துகொண்டிருபோரே அறிவாளிகளாவார்கள் என்பது பொருளாகும். இதனை மரணம் வரு முன்னர் இயேசு கூறிய போதனைகளை பின்பற்ற வேண்டும் என்ற பொருளிலும் கொள்ளலாம். மனித குமாரன் (இயேசு) வரும் நேரத்தை அறியாத படியால் விழித்திருங்கள் (அவது போதனைப் படி நடவுங்கள்) என்பது இவ்வுவமையின் அடிப்படையாகும்.
வெளியிணைப்பு
பகுப்பு:இயேசுவின் உவமைகள்
இம்ரான் அகமது
பகுப்பு:வங்காளதேசத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
மெய்நிகர் உலகம்
மெய்நிகர் உலகம் (virtual world) என்பது உலகின் உள்ள மக்கள் பலரும் கணினி அடிப்படையிலான ஒப்புச்செயலாக்கச் சூழலில் ஒருவரோடு ஒருவர் செயல்புரிதல் ஆகும்.
பெரும்பாலும் கணினி விளையாட்டுகளில் மெய்நிகர் உலகம் பயன்பட்டாலும் பல சூழ்நிலைகளிலும் ஏதோ ஒரு வகையில் இது பயன்படுகிறது. உதாரணத்திற்கு நகைமுகங்களைச் சொல்லலாம். தன்னுடைய உள்ளத்து உணர்வுகளையோ தன் முகமாற்றத்தையோ நேரடியாக காட்ட இயலாத ஒருவர் இந் நகைமுகங்கள் மூலம் காட்டுகிறார்.
மேற்கோள்கள்
பகுப்பு:கணினி மனித ஊடாட்டம்
வகை 56 தாக்குதல் மரைகுழல் துப்பாக்கி
வகை 56 (Chinese Norinco Type 56) என்பது உருசிய வடிவமைப்பும், உற்பத்தியுமான ஏகே-47, ஏகேஎம் தாக்குதல் நீள் துப்பாக்கிகளின் ஒரு வகையாகும். 1956 இல் இதன் உற்பத்தி அரச தொழிற்காலை 66 இல் ஆரம்பமாகி, 1973 வரை தொடர்ந்தது. அதன் பிறகு, இதன் உற்பத்தி நொரின்கோவினால் உற்பத்தி செய்யப்பட்டு, ஏற்றுமதியை முதற்மையாகக் கொண்டு உற்பத்தி செய்கிறது.
வெளி இணைப்புகள்
பகுப்பு:தாக்குதல் மரைகுழல் துப்பாக்கிகள்
பிரான்ஸ் பிர்லி
பிரான்ஸ் பிர்லி (Francis Birley, பிறப்பு: மார்ச்சு 14 1850, இறப்பு: ஆகத்து 1 1910), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1870-1872 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1850 பிறப்புகள் பகுப்பு:1910 இறப்புகள் பகுப்பு:லன்காசையர் துடுப்பாட்டக்காரர்கள்
பிமல் குமார் ராய்
பிமல் குமார் ராய் (Bimal Kumar Roy) இந்திய புள்ளியியல் நிறுவனத்தின் முன்னாள் இயக்குநர் ஆவார். கொல்கத்தாவிலுள்ள இந்திய புள்ளியியல் நிறுவனத்தின் பயன்பாட்டு புள்ளியியல் அலகின் மறைகுறியீட்டு தகவல் குழுமத்திலிருந்து வந்த ஒரு மறைகுறியீட்டாளர் பிமல் குமார் ராய் ஆவார். ரொனால்ட் சி. முல்லின் மற்றும் பால் யாக்கோப்பு செல்லன்பெர்க் ஆகியோரின் கூட்டு மேற்பார்வையின் கீழ், 1982 ஆம் ஆண்டில் ஒருங்கிணைப்பு மற்றும் தேர்வுமுறை என்ற தலைப்பில் வாட்டர்லூ பல்கலைக்கழகத்தில் ஆய்வு மேற்கொண்டு இவர் தன்னுடைய முனைவர் பட்டத்தைப் பெற்றார்.
2015 ஆம் ஆண்டு சூன் மாதம் பேராசிரியர் ராய் இவருடைய நியமனம் முடிவதற்கு ஒரு மாதத்திற்கு முன்பே இந்திய புள்ளியியல் நிறுவனத்தின் இயக்குனர் பதவியிலிருந்து பதவி நீக்கம் செய்யப்பட்டார். இந்த நடவடிக்கையை அனைத்துலக கல்வி சமூகம் கடுமையாக விமர்சித்தது.
தற்போது இவர் ஒருங்கிணைப்பு மற்றும் மறைகுறியீட்டாளர் மற்றும் பரிசோதனை வடிவமைப்புகளில் புள்ளியியல் பயன்பாடு ஆகியவற்றைப் பயன்படுத்துவது தொடர்பான பணிகளில் ஈடுபட்டு வருகிறார். 2015 ஆம் ஆண்டில் பேராசிரியர் ராய்க்கு இந்தியாவின் நான்காவது உயர்ந்த குடிமகன் விருதான பத்மசிறீ விருது வழங்கி சிறப்பிக்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:இந்தியப் புள்ளியியலாளர்கள்
ரெங்குநாதபுரம் ஊராட்சி
ரெகுநாதபுரம் ஊராட்சி (Regunathapuram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2120 ஆகும். இவர்களில் பெண்கள் 1092 பேரும் ஆண்கள் 1028 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கதைப்பாடல்
கதை ஒன்றை பாடலாக பாடுகின்ற மரபிலமைந்த பாடல்கள் கதைப்பாடல்கள் எனப்படும். கதைப் பாடல் என்பது நாட்டாறியல் பாடல்களில் ஒருவகையாகும். இவை பாடல்களால் ஒரு கதையினை கூறுபவையாக அமைந்துள்ளன.
வகைகள்
நா. வானமாமலை கதைபாடலை நான்கு வகையாக குறிப்பிட்டு, நாலாவதாக கிராம தேவதைகளின் கதைப்பாடல்கள் என்பதையும் இணைத்துக் கொள்கிறார்.
வரலாறு கதைப்பாடல்
கொள்ளையர் கதைப்பாடல் என்பது கதைப்பாடல்களில் கொள்ளையர்களை கதைதலைவனாக கொண்ட பாடல்கள். இவை மக்களுக்கு வீரமான கொள்ளையர்கள் கதையை விவரித்தன. பெரிய பண்ணையார்கள், செல்வந்தர்களிடம் கொள்ளைடித்து மக்களுக்கு நன்மை செய்த மனிதர்களை இப்பாடல்கள் புகழ்ந்தன.
கொலைச் சிந்து
நாட்டார் கதைப்பாடல்களில் கொடுரமான கொலைகளுக்காக எழுதப்பட்ட பாடல்களை கொலைச் சிந்து வகையில் சேர்க்கின்றனர். தகாதப் புணர்ச்சி, கள்ளக் காதல், குடும்ப வன்முறை போன்ற காரணங்களுக்காக நடத்தப்பட்ட கொலைகள் கதைகளமாக கொள்ளப்படுகின்றன
அலெக்சாண்டர் லூயிசு பீல்
அலெக்சாண்டர் லூயிசு பீல் (Alexander Louis Peal) மேற்கு ஆப்பிரிக்க நாடான லைபீரியாவைச் சேர்ந்த கானகப் பணியாளர் மற்றும் பாதுகாவலர் ஆவார். தனது சொந்த நாட்டின் பல்லுயிர் மற்றும் இயற்கை பாரம்பரியத்தை பாதுகாக்க மேற்கொண்ட முயற்சிகளுக்காக இவருக்கு 2000 ஆம் ஆண்டில் மதிப்புமிக்க பன்னாட்டு  கோல்ட்மேன் சுற்றுச்சூழல் விருது வழங்கப்பட்டது. குள்ள நீர்யானை ஆராய்ச்சியாளர் பிலிப் ராபின்சனுடன் பணிபுரிந்த பீல், 1983 ஆம் ஆண்டில் சப்போ தேசிய பூங்காவாக நிறுவப்பட்ட பகுதியை ஆய்வு செய்து லைபீரியாவின் முதல் அதிகாரப்பூர்வ தேசிய பூங்காவை உருவாக்கினார்.
லைபீரியாவின் இயற்கையைப் பாதுகாப்பதற்காக உருவாக்கப்பட்ட இலாப நோக்கற்ற சங்கத்தின் தலைவர் மற்றும் தலைமை நிர்வாக அதிகாரியாக பீல் உள்ளார், பொதுவான சிம்பன்சி ( பான் டிரோக்ளோடைட்டுகள்) வகை விலங்குகளைப் பாதுகாப்பதில் பீலுக்குள்ள ஆர்வம் மற்றும் ஆராய்ச்சிக்காக பன்னாட்டு இயற்கைப் பாதுகாப்புச் சங்கத்தின் உயர்பாலூட்டி அறிஞர்கள்  குழுவின் உறுப்பினராக உள்ளார்.
1992 ஆம் ஆண்டில் பீல் நாடுகடத்தப்பட்டிருந்தபோதும்  லைபீரியாவில் பாதுகாப்பு முயற்சிகளை தொடர்ந்து உயிரோடு வைத்திருக்க லைபீரியாவில் இயற்கை பாதுகாப்பு புதுப்பித்தல் சங்கத்தை  பீல் நிறுவினார். 1997 ஆம் ஆண்டு  லைபீரியாவில் போர் நிறுத்தப்பட்ட சில வாரங்களுக்குள் சப்போ தேசிய பூங்கா மற்றும் அதைச் சுற்றியுள்ள சமூகங்களின் நிலையை மதிப்பிடுவதற்காக சர்வதேச அமைதி காக்கும் படையினருடன் சேர்ந்து ஒரு சிறிய குழுவை இவர் வழி நடத்தினார். பீல் 1998 ஆம் ஆண்டு மன்ரோவியாவுக்குத் திரும்பி நாட்டின் பாதுகாப்பு நடவடிக்கைகளை மீண்டும் தொடங்கினார். 1999 ஆம் ஆண்டு நவம்பர் மாதத்தில்  லைபீரிய செனட் பல்லுயிர் தொடர்பான ஐக்கிய நாடுகளின் ஒப்பந்தத்தை அங்கீகரித்து ஒப்புதல் அளித்தது.
மேற்கோள்கள்
பகுப்பு:கோல்டுமேன் சுற்றுச்சூழல் விருது பெற்றவர்கள் பகுப்பு:வாழும் நபர்கள் பகுப்பு:லைபீரியா
ரோல் நம்பர் 21
ரோல் நம்பர் 21 (Roll No 21 or Roll Number 21) என்பது ஒரு விருது பெற்ற இந்திய அனிமேசன் தொடராகும். இது கார்ட்டூன் நெட்வொர்க் இந்தியாவினால் தயாரிக்கப்பட்டு ஒளிபரப்பப்படுகின்றது. இது முதன் முதலாக நவம்பர் 14, 2010இல் முதன் முதலாக ஒளிபரப்பப்பட்டது. இந்த தொடர் கிருட்டிணன் மற்றும் கம்சனின் பகையயை மையமாக்கொண்ட நவீன கதையாக உள்ளது. இதில் கிருட்டிணன் கதாப்பாத்திரத்தை கிரிஷ் ஆகவும், கம்சன் கதாப்பாத்திரத்தை கனிஷ்க்காகவும் சித்தரித்துள்ளனர். இதில் கணிஷ்க் பல அசுரர்களை கொண்டு கிருஷ்ஷை அழிப்பதற்குத் திட்டம் தீட்ட கிரிஷ் அத்திட்டங்களை முறையடிக்கின்றதை ஒவ்வொரு பாகமாக எடுத்துள்ளனர்.
மேற்கோள்கள்
பகுப்பு:இந்தியத் தொலைக்காட்சித் தொடர்கள் பகுப்பு:2010 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
கிராம ஊராட்சி
கிராம ஊராட்சி (Gram panchayat) தமிழ்நாட்டில் 500 எண்ணிக்கைக்கு அதிகமான மக்கள் தொகை உள்ள கிராமங்களில் 12,524 கிராம ஊராட்சி மன்றங்கள் அமைக்கப்பட்டுள்ளன. இவற்றின் செயல்பாடுகள் முறையே:
கிராம சபை / ஊர்மன்றக் கூட்டம்
கிராமத் திட்டங்களுக்கு ஒப்புதல் அளித்தல். ஆண்டு வரவு செலவுத் திட்டங்களுக்கு ஒப்புதல், திட்டங்களின்பயனாளிகள் யார் என்பது போன்றவற்றிற்கு ஒப்புதல் அளித்தல் ஆகியவை கிராம சபையின் பணிகள் ஆகும்.
வெளி இணைப்புகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு ஊராட்சிகள் பகுப்பு:தமிழ்நாடு உள்ளாட்சி அமைப்புகள் பகுப்பு:இந்திய நிர்வாக அலகுகள்
தெக்ரிக்-இ-நிசுவான்
தெக்ரிக்-இ-நிசுவான் (ஆங்கிலம்: Tehrik-e-Niswan; )(பெண்கள் இயக்கம்) என்பது பாக்கித்தானில் செயல்படும் பெண்கள் அமைப்பாகும். தெக்ரிக்-இ-நிசுவான் 1979-ல் கராச்சி, சிந்துவில் சீமா கெர்மானியால் உருவாக்கப்பட்டது. தெக்ரிக்-இ-நிசுவான் 1979-ல் நிறுவப்பட்டது. இது உழைக்கும் பெண்கள் மற்றும் ஒதுக்கப்பட்ட சமூகங்களுக்கு உரிமைச் செய்திகளை கொண்டுசெல்லும் ஊடகமாகக் கலை நிகழ்ச்சிகளைப் பயன்படுத்துகிறது. 1980ஆம் ஆண்டில், ஜியா-உல்-ஹக்கின் ஆட்சி உருவானதுடன், நடன நிகழ்ச்சிகளைத் தடைசெய்தது. தெக்ரிக் பெண்களுக்கான அமைதி, சமத்துவம் மற்றும் நல்லிணக்கத்தின் செய்தியைப் பரப்புவதற்கான ஊடகமாக நிகழ்ச்சிகளைப் பயன்படுத்தினார்.